b'\n_START_ARTICLE_\nJos\xc3\xa9 Cruz Ovalle\n_START_PARAGRAPH_\nJos\xc3\xa9 Cruz Ovalle (s. 1948) on chilel\xc3\xa4inen arkkitehti ja kuvanveist\xc3\xa4j\xc3\xa4. Arkkitehtina h\xc3\xa4nen erikoisalaansa on puuarkkitehtuuri._NEWLINE_Cruz Ovalle aloitti 1968 arkkitehtiopinnot Chilen katolisessa yliopistossa Universidad Cat\xc3\xb3lica de Chilessa. H\xc3\xa4n siirtyi kuitenkin 1970 jatkamaan opintojaan Barcelonan polytekniseen yliopistoon Universidad Polit\xc3\xa9cnica de Barcelona ja valmistui sielt\xc3\xa4 arkkitehdiksi 1973. H\xc3\xa4n perusti 1975 Barcelonaan oman toimiston, joka toimi vuoteen 1987. H\xc3\xa4n oli Barcelonan polyteknisen yliopiston arkkitehtuurin osaston estetiikan laitoksella opettajana 1983\xe2\x80\x931986. H\xc3\xa4n palasi 1987 Santiago de Chileen ja perusti toimiston, jossa h\xc3\xa4nen kanssa ty\xc3\xb6skentelee h\xc3\xa4nen vaimonsa Ana Turrell ja sek\xc3\xa4 toimiston osakkaat Juan Purcell ja Hern\xc3\xa1n Cruz. Toimisto sijaitsee Santiago de Chilen Vitacuran kaupunginosassa. Toimistossa ty\xc3\xb6skentelee yhteens\xc3\xa4 kymmenen henke\xc3\xa4._NEWLINE_Cruz Ovallen suunnittelemat rakennukset sopeutuvat muodoltaan maisemaan. H\xc3\xa4nen ty\xc3\xb6t\xc3\xa4\xc3\xa4n on luonnehdittu sanoilla: \xe2\x80\x9dH\xc3\xa4nen koko tuotantoaan leimaa herkkyys ja runous, mutta my\xc3\xb6s k\xc3\xa4yt\xc3\xa4nn\xc3\xb6nl\xc3\xa4heisyys.\xe2\x80\x9d'